钦定古今图书集成/理学汇编/学行典/第247卷 > 王伍
## 钦定古今图书集成/理学汇编/学行典/第247卷 > 王伍

按《济南府志》：“王伍，新城人。性孝友，尤好施予。门前植
槐一株，时作糜哺饿者。诸饿者以次坐户外受糜，挂
笠于槐，累累如也。岁旦礼神，盗撤其屋椽，伍遂自撤
其椽，以二与之。一贫生某，窥伍寝穴壁，伍从灯下望
见之，曰：‘何至此’？遗粟数斗，竟隐其姓名。行出兴教寺，
得遗金，无从还，乃尽为籴粟。会明年大饥，发所藏，遍”
给乏者。一日，乡民李学过城隍庙侮神，忽身举去，地
若悬，苦甚。众为祷，则曰：“若无为，须王善人乃可耳。”众
请伍往，祷，辞未毕，其人已无恙。识者自是已卜其后
之必大矣。至今海内阀阅，皆称为大槐王氏云。